CELEX: 62021TN0405
Language: hr
Date: 2021-07-07 00:00:00
Title: Predmet T-405/21: Tužba podnesena 7. srpnja 2021. – Dexia Crédit Local/SRB

23.8.2021   
            
            
               HR
            
            
               Službeni list Europske unije
            
            
               C 338/38
            
         
      Tužba podnesena 7. srpnja 2021. – Dexia Crédit Local/SRB
      (Predmet T-405/21)
      (2021/C 338/48)
      Jezik postupka: francuski
      
         Stranke
      
      
         Tužitelj: Dexia Crédit Local (Pariz, Francuska) (zastupnici: H. Gilliams i J.-M. Gollier, odvjetnici)
      
         Tuženik: Jedinstveni sanacijski odbor (SRB)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku Jedinstvenog sanacijskog odbora od 14. travnja 2021. o izračunu ex ante doprinosa Jedinstvenom fondu za sanaciju za 2021., pod oznakom SRB/ES/2021/22;
               
            
                  —
               
               
                  naloži Jedinstvenom sanacijskom odboru snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe šest tužbenih razloga.
      
                  1.
               
               
                  Prvi tužbeni razlog, koji se temelji na povredi članka 69. Uredbe br. 806/2014 počinjenoj donošenjem odluke kojom se ciljana razina za 2021. utvrđuje u visini jedne osmine od 1,35 % osiguranih depozita.
               
            
                  2.
               
               
                  Drugi tužbeni razlog, koji se temelji na nezakonitosti Delegirane uredbe br. 2015/63:
                  
                              —
                           
                           
                              time što je povrijeđeno načelo proporcionalnosti jer izračun ex ante doprinosa SRF-u, kao prvo, nije u skladu s ciljevima Uredbe br. 806/2014, kao drugo, ne uzima u obzir činjenicu da je tužitelj kreditna institucija u likvidaciji koja uživa jamstvo države i u odnosu na koju načelno nikada neće biti aktiviran SRF i, kao treće, čini skupljom naloženu sanaciju te institucije;
                           
                        
                              —
                           
                           
                              time što je povrijeđeno načelo jednakog postupanja jer se na istovjetan način postupa s ustanovama u likvidaciji koje uživaju jamstvo države i s djelatnim ustanovama.
                           
                        
            
                  3.
               
               
                  Treći tužbeni razlog, koji je istaknut podredno, a temelji se na SRB-ovoj povredi načelâ proporcionalnosti i jednakog postupanja te je potkrijepljen argumentima koji su već istaknuti u okviru drugog tužbenog razloga, a prema kojima SRB nije poštovao ta načela time što je na tužitelja primijenio, bez prilagodbe, odredbe Delegirane uredbe br. 2015/63.
               
            
                  4.
               
               
                  Četvrti tužbeni razlog, koji se temelji na nedostatku transparentnosti i nepostojanju obrazloženja s obzirom na to da pružene informacije ne omogućuju djelotvorno ostvarivanje prava obrane.
               
            
                  5.
               
               
                  Peti tužbeni razlog, koji se temelji na nepostojanju pravne osnove za članke 5., 69. i 70. Uredbe br. 806/2014 s obzirom na to da su oni doneseni na temelju članka 114. UFEU-a, iako nije riječ o usklađivanju zakonodavstava.
               
            
                  6.
               
               
                  Šesti tužbeni razlog, koji se temelji na nepostojanju pravne osnove za članke 5., 69. i 70. Uredbe br. 806/2014 s obzirom na to da su oni doneseni na temelju članka 114. UFEU-a, iako je riječ o poreznim odredbama.